નવસારી પાલિકા દ્વારા શહેરીજનોને પાણીની અછત નહીં વર્તાય તે માટે સવારથી જ કરકસર કરવામાં આવી રહી છે. હાલ સિંચાઈ વિભાગ દ્વારા નહેરમાં છોડવાનું પાણી રોટેશનને આધારે બંધ કરતા જ્યાંથી શહેરીજનોને પાણી આપવામાં આવે છે તેવા દુધિયા તળાવ અને દેસાઈ તળાવમાં પાણીની આવક બંધ થઈ ગઈ છે. હાલ 18મીથી 31મી માર્ચ સુધી નહેરનું રોટેશન લંબાવવામાં આવ્યું છે, જેના કારણે આગામી દિવસોમાં આ તળાવોમાં આવેલા પાણીના જથ્થાને ધ્યાનમાં રાખી કાર્યવાહી કરવામાં આવી રહી છે.